Okeechobee järv

Okeechobee [okitšobi] on järv Põhja-Ameerikas Ameerika Ühendriikides Florida poolsaarel.  

Asub poolsaare lõunaosas Orlando ja Miami linna vahel. 

Okeechobee järv asub laias lubjakivinõos. Järvel puuduvad suuremad väljavooluteed. Seetõttu on üleujutuste tagajärjel järvest edelas tekkinud Evergladesi soostik. Järve pindala on 1890 km² ja suurim sügavus 4 m.

Pärast 1928. aasta üleujutust, mille tagajärjel hukkus 2400 inimest, ehitati ümber järve kuni 6 m kõrgune tamm.

Järve nimi tuleb hitšiti keelest ja tähendab 'suur vesi'.

Kategooria:Ameerika Ühendriikide järved
Kategooria:Florida geograafia